การรถไฟแห่งประเทศไทย ขอให้ผู้โดยสารขบวนรถเร็ว 171 เส้นทางกรุงเทพ-สุไหงโก-ลก และขบวนท้องถิ่นยะลา-ตันหยงมัส ที่ใช้บริการระหว่างวันที่ 20-21 มีนาคมที่ผ่าน เข้ารับการตรวจคัดกรองโรคโควิด-19
การรถไฟแห่งประเทศไทย ขอให้ผู้โดยสารขบวนรถเร็ว 171 เส้นทางกรุงเทพ-สุไหงโก-ลก และขบวนท้องถิ่นยะลา-ตันหยงมัส ที่ใช้บริการระหว่างวันที่ 20-21 มีนาคมที่ผ่าน เข้ารับการตรวจคัดกรองโรคโควิด-19นายวรวุฒิ มาลา รักษาการผู้ว่าการรถไฟแห่งประเทศไทย หรือ รฟท. เปิดเผยว่า ตามที่สาธารณสุขจังหวัดนราธิวาสพบว่ามีชายไทยอายุ 57 ปี เป็นผู้ป่วยโรค COVID-19 รายที่ 22 ของจังหวัดนราธิวาส ซึ่งเป็นผู้โดยสารเดินทางโดยขบวนรถด่วนสปรินเตอร์ เส้นทางกรุงเทพ – ยะลา เมื่อวันที่ 21 มีนาคม 2563 และเดินทางต่อโดยขบวนรถธรรมดาเที่ยวนครศรีธรรมราช – ตันหยงมัส นั้น ทันทีที่ทราบข้อมูลจากสาธารณสุขจังหวัดนราธิวาส รฟท. ได้ส่งรายชื่อผู้โดยสารที่ร่วมเดินทางในขบวนรถเร็วที่ 171 เส้นทางกรุงเทพ – สุไหงโก-ลก ในวันดังกล่าวให้สาธารณสุขจังหวัดนราธิวาส ดำเนินการตามขั้นตอนต่อไป ส่วนขบวนรถโดยสารท้องถิ่นที่ 451 เส้นทางนครศรีธรรมราช – สุไหงโกลก เป็นขบวนรถที่ไม่มีการสำรองที่ จึงไม่มีรายชื่อผู้โดยสารให้กับสาธารณสุขจังหวัดนราธิวาสเพื่อตรวจสอบ พร้อมทำความสะอาดและฆ่าเชื่อโรค ทั้งนี้ขบวนรถโดยสารในเส้นทางใน 3 จังหวัดชายแดนภาคใต้ และงดการให้บริการทั้งขบวนรถเร็วที่ 171 และขบวนรถโดยสารท้องถิ่นที่ 451 ตั้งแต่วันจันทร์ที่ 30 มีนาคม 2563 เป็นต้นมาอย่างไรก็ตาม การรถไฟฯ จึงขอให้ประชาชนที่เดินทางร่วมในขบวนรถเร็วที่ 171 เส้นทางกรุงเทพ – สุไหงโก-ลก ในวันที่ 21 มีนาคม 2563 และขบวนรถท้องถิ่นที่ 451 ระหว่างสถานียะลา – ตันหยงมัส ในวันที่ 22 มีนาคม 2563 เข้ารับการตรวจสอบตามขั้นตอนที่สาธารณสุขจังหวัดที่อยู่ใกล้เคียง พร้อมยืนยันการรถไฟฯ มีการคัดกรองการตรวจวัดอุณหภูมิก่อนใช้บริการที่สถานีรถไฟทุกครั้ง และยืนยันตัวตนก่อนเดินทาง และมาตรการ Social Distancing กับขบวนรถ เพื่อให้มีระยะห่างที่ปลอดภัยต่อการแพร่กระจายเชื้อในขบวนรถไฟ นอกจากนี้ ได้ขอความร่วมมือในกลุ่มคนที่มีความเสี่ยงสูงต่อการติดเชื้อ เช่น ผู้ใช้บริการที่มีอายุตั้งแต่ 70 ปีขึ้นไป กลุ่มคนที่มีโรคประจําตัว และกลุ่มเด็กเล็กที่มีอายุต่ำกว่า 5 ปีลงมา ควรงดการเดินทาง เว้นแต่บุคคลกลุ่มดังกล่าวมีความจําเป็นตามข้อกําหนดออกตามความในมาตรา 9 แห่งพระราชกําหนดการบริหารราชการใน สถานการณ์ฉุกเฉิน พ.ศ. 2548 ลงวันที่ 25 มีนาคม 2563